OTT प्लेटफार्म को दिया है 5 सालों का ब्रॉडकास्टिंग राईट
Salman Khan to Make OTT Debut with Action-Packed Series  जल्द ही सलमान खान OTT पर डेब्यू करने जा रहे हैं। मीडिया रिपोर्ट्स के मुताबिक सलमान एक्शन बेस्ड वेब सीरीज के साथ OTT पर डेब्यू करेंगे। 2021 में करण जौहर ने बिग बॉस OTT सीजन 2 होस्ट किया था
जल्द ही सलमान खान OTT पर डेब्यू करने जा रहे हैं। मीडिया रिपोर्ट्स के मुताबिक सलमान एक्शन बेस्ड वेब सीरीज के साथ OTT पर डेब्यू करेंगे। 2021 में करण जौहर ने बिग बॉस OTT सीजन 2 होस्ट किया था। इस शो का अगला सीजन भी अब सलमान खान ही होस्ट करेंगे।
वेब प्लेटफार्म पर भी देखने को मिलेगा सलमान का स्वैग 
बॉलीवुड लाइफ से बात करते हुए एक सोर्स ने बताया कि सलमान को एक दमदार एक्शन से भरी वेब सीरीज का कांसेप्ट पसंद आया है और इस प्रोजेक्ट में काम करने के लिए हां कर दिया है।
फिलहाल, ये प्रोजेक्ट अपने शुरुआती स्टेज में ही है इसलिए इसके बारे में ज्यादा बता पाना मुश्किल है। उम्मीद है की वेब प्लेटफार्म होने के बावजूद इस सीरीज में सलमान का स्वैग देखने को मिलेगा।
सलमान ने खुद पसंद की है सीरीज की स्क्रिप्ट 
उन्होंने आगे बताया- सलमान खान इस प्रोजेक्ट को लेकर काफी एक्साइटेड हैं। उन्होंने खुद स्क्रिप्ट पसंद की है और डायरेक्टर के साथ एग्रीमेंट भी कर चुके हैं। फिलहाल, सलमान टाइगर 3 पर ही फोकस कर रहे हैं।
इस फिल्म के बाद उनके पास आदित्य चोपड़ा और शाहरुख खान की बड़े बजट वाली क्रॉसओवर फिल्म भी है। इसका टाइटल पठान vs टाइगर है। ये दोनों प्रोजेक्ट पूरे होने के बाद ही सलमान OTT प्रोजेक्ट पर काम शुरू करेंगे।
सलमान ने ZEE5 के साथ साइन किया एग्रीमेंट 
इटाइम्स की रिपोर्ट के मुताबिक कुछ दिनों पहले सलमान खान ने ZEE5 के साथ 5 साल का एग्रीमेंट भी किया था। इस एग्रीमेंट के बाद अब इस प्लेटफार्म के पास सलमान खान की सभी फिल्मों को ब्रॉडकास्ट करने के राइट्स मिल गए हैं। इस डील के तहत आने वाली पहली फिल्म किसी का भाई किसी की जान है। फिल्म 26 मई को ZEE5 पर रिलीज होगी।